世居亭
作者：謝安之
朝代：宋

paragraphs: 后皇來何從，頓此八紘網。
神臯塵冥冥，冠蓋爭勇往。
研桑到白首，塞屋猶怏怏。
云何石南牧，上印歸州黨。
虛裝絕桂海，借石壓輕槳。
清風肅炎漲，心事映莽沆。
一朝入吳門，幾載耀庭幌。
取廉報常豐，溢作百世享。
英英玉華姿，宛有鬰林象。
開軒函位置，得地甫尋丈。
何以詔雲仍，世居如此榜。